Liebe ist für alle da
"Liebe ist für alle da" (saksa keeles 'armastus on kõigile') on Rammsteini kuues stuudioalbum, mis avaldati Euroopas 2009. aasta 16. oktoobril, Suurbritannias 19. oktoobril ja Ameerika Ühendriikides 20. oktoobril. Album salvestati aastatel 2008–2009 Ameerika Ühendriikides California osariigis San Rafaelis. Albumilt ilmusid singlid "Pussy" (18. septembril 2009), "Ich tu dir weh" (5. veebruaril 2010), "Haifisch" (28. mail 2010) ja "Waidmanns Heil / Liebe Ist Für Alle Da" (16. aprillil 2011).